- Hindi News
- Tech auto
- Samsung Galaxy Z Flip 3 Likely To Debut On August 3; Expected Specification, Features And Price
सैमसंग का नया फोल्डेलब फोन:3 अगस्त को लॉन्च हो सकता है गैलेक्सी Z फ्लिप 3, शुरुआती कीमत 73500 रुपए होने के करीब होगी; ऐसे होंगे फीचर्स
सैमसंग अपना गैलेक्सी Z फ्लिप 3 क्लैमशेल स्मार्टफोन 3 अगस्त को लॉन्च कर सकती है। ये फोल्डेबल स्क्रीन वाला स्मार्टफोन है। गिजमोचाइना की रिपोर्ट के मताबिक, इस स्मार्टफोन की शुरुआती कीमत 999 से 1099 डॉलर (करीब 73500 से 80900 रुपए) हो सकती है। हाल ही में कुछ रिपोर्ट्स में इस स्मार्टफोन का डिजाइन भी दिखाया गया है।
इस स्मार्टफोन के कुछ प्रोमो वीडियो लीग हुए हैं, जिन्हें देखकर पता चलता है कि फोन टू-टोन डिजाइन और मल्टीकलर जैसे ग्रे, व्हाइट, पर्पल, ग्रीन, ब्लैक, बैज, ब्लू और पिंक में आएगा।
गैलेक्सी Z फ्लिप 3 से एक्सपेक्टेड स्पेसिफिकेशन
- इस फोन में 1.83-इंच का एक्सटर्नल डिस्प्ले मिल सकता है। फोन में डुअल कैमरा सिस्टम मिलेगा, जिसमें 12 मेगापिक्सल का मेन सेंसर होगा। वहीं, 12 मेगापिक्सल का अल्ट्रावाइड लेंस मिलेगा।
- बात की जाए, फोन के अंदर की स्क्रीन की तो इसमें पंच होल डिजाइन वाला डिस्प्ले मिल सकता है। सेल्फी के लिए फोन में 10 मेगापिक्सल का कैमरा मिलेगा।
- बेहतर डुरेबिलिटी के लिए फोन में रिडिजाइन आर्मर फ्रेम और गोरिल्ला ग्लास विक्टस प्रोटेक्शन मिलेगा। फोन को दो स्टोरेज वैरिएंट 128GB और 256GB में लॉन्च किया जा सकता है।
गैलेक्सी Z फ्लिप के मौजूदा मॉडल का स्पेसिफिशन
- फोन में 6.7 इंच का डिस्प्ले दिया है, जो डायनामिक एमोलेड इंफिनिटी फ्लेक्स डिस्प्ले है। यह 7nm ऑक्टा-कोर प्रोसेसर, 8GB रैम और 256GB स्टोरेज के साथ आता है।
- फोन में 3300mAh बैटरी है जो फास्ट चार्जिंग सपोर्ट करती है। यह पावर कोर्ड और वायरलेस दोनों तरह से चार्ज हो सकता है। यह एंड्रॉयड 10 ऑपरेटिंग सिस्टम पर काम करता है।
- इसमें डुअल सिम सपोर्ट मिलता है, जिसमें एक ई-सिम और एक नैनो सिम कार्ड स्लॉट मिलेगा। सिक्योरिटी के लिए फोन में साइड माउंटेड फिंगरप्रिंट स्कैनर और फेस अनलॉक सिस्टम मिलेगा।
- फोटोग्राफी के लिए फोन में 12 मेगापिक्सल का अल्ट्रा-वाइड सेंसर, 12 मेगापिक्सल का वाइड एंगल कैमरा है। सेल्फी के लिए इसमें 10 मेगापिक्सल का पंच होल कैमरा दिया गया है।
tgl_Latn ita_Latn eng_Latn hin_Deva hin_Deva hin_Deva kas_Deva hin_Deva hin_Deva hin_Deva hne_Deva hin_Deva hin_Deva bho_Deva hin_Deva